Անդրեյ Կոստրիչկին
Անդրեյ Անդրեևիչ Կոստրիչկին (, որոշ աղբյուրներում՝ Ալեքսանդրովիչ, ), խորհրդային կինոյի և թատրոնի դերասան։ ՌԽՖՍՀ վաստակավոր արտիստ (1935 թ.)։

Կենսագրություն 
Անդրեյ Կոստրիչկին ծնվել է 1901 թվականի օգոստոսի 24-ին, Ռուսաստանի Սանկտ Պետերբուրգ քաղաքում։

1926 թվականին ավարտել է «Արտասովոր դերասանի ֆաբրիկա» կինոարվեստանոցը և Լենինգրադի արվեստի ինստիտուտը։ 1938-1941 թվականներին դերասանն աշխատել է Լենինգրադի Պատանի հանդիսատեսի թատրոնում, 1942 թվականից՝ Բլոկադայի թատրոնի դերասան (այնուհետև կոչվել է Վ․ Կոմիսարժևսկայայի անվան դրամատիկական թատրոն)։ «Արտասովոր դերասանի ֆաբրիկա» կինոարվեստանոցի իր ընկերների հետ մասնակցել է «Արջուկներն ընդդեմ Յուդենիչի», «Սատանայի անիվ», «Նոր Բաբելոն» համր ֆիլմերի ստեղծմանը։ Ամենահաջողվածը Ակակի Ակակիևիչի դերն էր Նիկոլայ Գոգոլի «Շինել» պատմվածքի էկրանավորման մեջ։ Արդյունքում Կոստրիչկինին հրավիրում էին խաղալու «փոքր մարդու» կերպարներ․ Չուչուգին («Ուրիշի պիջակը»), Յան Կնուկե («Յան Կնուկեի ամուսնությունը»), Բիրման («Քաղաքներ և տարիներ»), Իվանով («Քսաներկու դժբախտություն»), լատինագետ «Տարականիուս» («Կոնդուիտ»)։ Ձայնային ֆիլմերում Անդրեյ Կոստրիչկինը խաղացել է բացառապես դրվագներում՝ դռնապան («Աղջիկն շտապում է ժամադրության», 1936 թ.), ծերուկը հարսանիքում («Օտար հարազատներ», 1955 թ.), տնապայ («Սառցե թագուհին» հեքիաթ, 1966 թ.), Եսենինի պապը («Երգի՛ր, պոե՛տ․․․», 1971 թ.)։

Կինը՝ դերասանուհի Յանինա Ժեյմոն էր։ Դուստրը՝ Յանինա Կոստրիչկինան, աշխատում է ֆիլմերի կրկնօրինակման վրա։

Ֆիլմագրություն

Ծանոթագրություններ 

20-րդ դարի դերասաններ
ՌԽՖՍՀ վաստակավոր արտիստներ